**Էլիաս Ֆերնանդո Ագիլար Վարգաս** (իսպ.՝ Elías Fernando Aguilar Vargas, նոյեմբերի 7, 1991(1991-11-07), Barva Canton, Էրեդիա, Կոստա Ռիկա),  կոստառիկացի ֆուտբոլիստ, «Չեջու Յունայթեդ» ակումբի կիսապաշտպան, որը վարձակալության իրավունքով հանդես է եկել «Ինչհոն Յունայթեդ»-ում և Կոստա Ռիկայի հավաքականում։

Ակումբային կարիերա
------------------

Ագիլարը իր հայրենի քաղաքի «Էրեդիանո» ակումբի սան է։ 2011 թվականի սեպտեմբերի 1-ին «Բելեն»–ի դեմ խաղում Կոստա Ռիկայի ֆուտբոլի առաջնությունում նա նորամուտն է նշել իր ակումբի կազմում։ Հոկտեմբերի 28-ին «Ուրուգվայ դե Կորոնադոյի» դեմ խաղում Էլիասն իր առաջին գոլն է խփել «Էրեդիանոյի» կազմում։ ԿՈՆԿԱԿԱՖ 2012-ի Չեմպիոնների լիգայի մրցախաղում նա երկու գոլ է խփել ամերիկյան «Ռեալ Սոլթ Լեյք»–ի և «Լոս Անջելես Գելաքսին»–ի դեմ խաղերում։ 2013-ին Ագիլարը դարձել է Կոստա Ռիկայի չեմպիոն ։

Նույն տարվա ամռանը Էլիասը տեղափոխվել է մեքսիակական «Սակատեպեկ» ֆուտբոլային ակումբ։ Հոկտեմբերի 19-ին «Դելֆինեսի» դեմ խաղում նա նորամուտն է նշել «Ասենսո MX»–ում։ 2014 թվականի փետրվարի 1-ին «Էստուդիանտես Թեքոս»–ի դեմ խաղում Ագիլարն իր առաջին գոլն է խփել «Սակապետեկի» կազմում»։

Մրցաշրջանի ավարտից հետո Էլիասը վերադարձել է «Էրեդիանո»։ Օգոստոսի 22-ին «ԿՈՆԿԱԿԱՖ»-ի Չեմպիոնների լիգայի 2014-2015 թվակաների մրցախաղում Սալվադորի «Իսիդրո Մետապան»–ի դեմ խաղում նա դարձել է գոլի հեղինակ։ 2015, 2016 և 2017 թվականներին Ագիլարը երեք անգամ օգնել է ակումբին հաղթել առաջնությունում։

2018 թվականի փետրվարին Ագիլարը 10 ամսվա վարձակալությամբ տեղափոխվել է Հարավային Կորեայի առաջնության «Ինչհոն Յունայթեդ» ակումբ։

2019 թվականի հունվարին Ագիլարը տեղափոխվել է «Չեջու Յունայթեդ»։

Միջազգային կարիերա
------------------

2015 թվականի ապրիլին Պանամայի ֆուտբոլի ազգային հավաքականի դեմ ընկերական խաղում Ագիլարը նորամուտն է նշել Կոստա Ռիկայի ֆուտբոլի ազգային հավաքականի կազմում։ Նույն թվականին Էլիասը մասնակցել է ԿՈՆԿԱԿԱՖ-ի Ոսկե գավաթ 2015–ին։ Նա մասնակցել է Ճամայկայի, Սալվադորի և Մեքսիկայի դեմ խաղերին։

2019 թվականին Ագիլարը երկրորդ անգամ ընդգրկվել է ԿՈՆԿԱԿԱՖ-ի 2019 թվականի Ոսկե գավաթի ազգային հավաքականի կազմում։ Մրցաշարում նա երկու գոլ է խփել Նիկարագուայի ազգային հավաքականի դեմ խմբային փուլի առաջին խաղում (4:0) և Բերմուդյան կղզիների ազգային հավաքականի դեմ երկրորդ խաղում (2:1)։

Ձեռքբերումներ
-------------

Թիմային
«*Էրեդիանո*»

* Կոստա Ռիկայի ֆուտբոլի առաջնության չեմպիոն 2013, 2015, 2016, 2017 թվականներին։

Անձնական
* Քեյ-լիգա 1–ի խորհրդանշական հավաքականի անդամ՝ 2018 թվական։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967.
3. 1 2  Արգենտինական ֆուտբոլի տվյալների շտեմարան (իսպ.)
4. ↑  «Эредиано VS. Белен 1:1»։ *soccerway.com* (անգլերեն)։ 2012-09-18
5. ↑  «Уругвай VS. Эредиано 4:3»։ *soccerway.com* (անգլերեն)։ 2011-10-28
6. ↑  «Эредиано VS. Реал Солт-Лейк 1:0»։ *soccerway.com* (անգլերեն)։ 2012-08-01
7. ↑  «Лос-Анджелес Гэлакси VS. Эредиано 4:1»։ *soccerway.com* (անգլերեն)։ 2013-03-14
8. ↑  «Дельфинес VS. Сакатепек 2:0»։ *soccerway.com* (անգլերեն)։ 2013-10-19
9. ↑  «Эстудиантес Текос VS. Сакатепек 3:1»։ *soccerway.com* (անգլերեն)։ 2014-02-01
10. ↑  «Эредиано VS. Исидро Метапан 4:0»։ *soccerway.com* (անգլերեն)։ 2014-08-22
11. ↑  Juan Diego Villarreal (2018-02-21)։ «Elías Aguilar resigna la Selección y se va al fútbol coreano»։ *La Nación* (իսպաներեն)։ Վերցված է 2019-07-30
12. ↑  «Jeju United sign Costa Rican midfielder Elias Aguilar»։ *Yonhap News Agency* (անգլերեն)։ 2019-01-09։ Վերցված է 2019-07-30
13. ↑  «Панама VS. Коста-Рика 1:0»։ *soccerway.com* (անգլերեն)։ 2015-04-02
14. ↑  «Коста-Рика VS. Сальвадор 1:1»։ *soccerway.com* (անգլերեն)։ 2015-07-12
15. ↑  «Коста-Рика VS. Ямайка 2:2»։ *soccerway.com* (անգլերեն)։ 2015-07-09
16. ↑  «Мексика VS. Коста-Рика 1:0»։ *soccerway.com* (անգլերեն)։ 2015-07-20
17. ↑  Gina Escobar (2019-06-05)։ «Matosas escogió el equipo que enfrentará la Copa Oro»։ *Federación Costarricense de Fútbol* (իսպաներեն)։ Վերցված է 2019-07-30

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · K League · National Football Teams.com · Soccerway · Transfermarkt (խաղացող) · worldfootball.net (խաղացող) |

 |